AIŠKINAMASIS RAŠTAS

Dėl Molėtų rajono savivaldybės tarybos veiklos reglamento patvirtinimo

1. Parengto tarybos sprendimo projekto tikslai ir uždaviniai:

2022 m. birželio 30 d. buvo priimtas Lietuvos Respublikos vietos savivaldos įstatymo Nr. I-533 pakeitimo įstatymas. Šio įstatymo 2 straipsnis nurodė, kad įstatymo nuostatos pradedamos taikyti, kai naujai išrinktos savivaldybių tarybos susirenka į pirmąjį posėdį, o Lietuvos Respublikos Vyriausybė ir kitos institucijos iki 2023 m. kovo 1 d. priima šio įstatymo įgyvendinamuosius teisės aktus. Pasikeitus vietos savivaldos reglamentavimui būtina pakeisti pagrindinį dokumentą, reglamentuojantį tarybos darbą. Todėl teikiamas sprendimo projektas pakeičiantis reglamento nuostatas pagal įsigaliosiantį įstatymą.

1. Siūlomos teisinio reguliavimo nuostatos:

Sprendimu siūloma nustatyti Molėtų rajono savivaldybės tarybos veiklos tvarką ir formas, įgyvendinant Lietuvos Respublikos Konstitucijos laiduotą savivaldos teisę, bei bendravimo su gyventojais formas ir būdus, kurie atitiks naujai įsigaliosiančio vietos savivaldos įstatymo nuostatas.

1. Laukiami rezultatai:

Tarybos veiklos reglamento nuostatos atitiks galiojantį teisinį reglamentavimą, bus aiškiai apibrėžtos procedūros ir kiti teisės aktų nustatyti reikalavimai.

1. Lėšų poreikis ir jų šaltiniai:

Lėšų poreikis nenumatomas.

1. Kiti sprendimui priimti reikalingi pagrindimai, skaičiavimai ar paaiškinimai:

Tvirtinamas reglamento nuostatos bus pradėtos taikyti, kai naujai išrinkta Molėtų rajono savivaldybės taryba susirinks į pirmąjį posėdį. Visos naujai susirinkusios tarybos vykdomos procedūros bus reglamentuotos ir galiojančios.